
ΝΟΜΟΣ ΥΠ' ΑΡΙΘ. 253 

Ιίεοι τρυηοτιοιήηεως τής περί τών Τααείων Αρωγής Δη¬ 
μοσίων Υπαλλήλων κείμενης νομοϋεσίας και άλλων 
τινων ονναι/οιν διατάξεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

'Γηφισάμενοι όμοφώνως μετά τής Βουλής, άπεφασίσαμεν: 

Άρθρον 1. 

Το άρθρον 8 τοϋ Χ’.Δ. 95/1973 «περί τροποποιήσεως τής 
κείμενης νομοθεσίας περί των Ταμείων Αρωγής Δημοσίων 
Υπαλλήλων», αντικαθίσταται ώς άκ.ολούθως: 

«Άρθρον 3. 

Π όρο:. 

1. Πόρο: των Ταμείων Αρωγής είναι: 

α. Κράτησις έπί των βάσει των μισθοδοτικών καταστάσεων 
έντελλομένων τακτικών αποδοχών (βασικός μισθός—επιδό¬ 
ματα τριετιών—επίδομα πολυετίας). τών ήσφαλισμένων, ορι¬ 
ζόμενη εις: 

αα. 3% διά τοός λαμβάνοντας άποδοχάς μέχρι 3.000 δρα¬ 
χμών. 

ββ. 4% διά τους λαμβάνοντας άποδοχάς άπό 3.001 μέχρις 
6.000 δραχμών. 

γγ. 5% διά τούς λαμβάνοντας άποδοχάς άπό 6.001 δρα- 
χμάς καί άνω· 

β. Κράτησις τών αποδοχών τοϋ πρώτου δεκαπενθημέρου άπό 
τού διορισμού τών το πρώτον διοριζόμενων καταβαλλόμενη εις 
δώδεκα Μ 2) ίσοπόσους μηνιαίας δόσεις, ιός καί ή κράτησις 
τής διαφοράς αποδοχών τών προαγομένων ή λαμβανόντων επί¬ 
δομα τριετιών ή πολυετίας τοϋ πρώτου δεκαπενθημέρου μετά 
την προαγωγήν ή την απονομήν τοϋ επιδόματος.. 

γ. Κράτησις 5% έπί πάσης αμοιβής άποζημιώσεως τών 
εις τό Ταμείου ήσφαλισμένων λόγω παροχής προσθέτου υπη¬ 
ρεσίας πάσης ρύσεως, περιλαμβανομένων καί τών ύπό μορφήν 
εξόδων κινήσεως καί οδοιπορικών παρεχομένων, εξαιρέσει 
τών έπί τή βάσει δικαιολογητικών δι’ έκτος έ'δρας μετακίνηι- 
σιν καταβαλλομένωυ τοιούτων. 

δ. Δωρεαί, κληρονομίαι, κληροδοτήματα καί πάσα άλλη 
έκ χαριστικής αιτίας παροχή προς το Ταμεΐον. 

ε. ΟΙ τόκοι καί έν γένει αί πρόσοδοι τών κεφαλαίων καί 
τής περιουσίας τού Ταμείου. 

2. Ή, περί ής ή περίπτωσις α' τής προηγούμενης παρα¬ 
γράφου. κράτησις δεν ένεργείται έπί τού τμήματος τών τα¬ 
κτικών αποδοχών τοΰ ύπερβαίνοντος τον έκάστοτε ΐσχύοντα 
βασικόν μισθόν πολιτικού υπαλλήλου έπί βαθμ.ώ 1 ω προσηυ- 
ξημένον κατά είκοσι τοίς εκατόν (20%). 


ΊΙ διάταξις τοϋ προηγουμένου εδαφίου έφαρμόζεται καί έπί 
τών δικαστικών λειτουργών τών ήσφαλισμένων εις το Ταμεΐον 
Άρογής καί Υγείας Τελωνειακών Υπαλλήλων. τής κατα¬ 
βλητέας εισφοράς οριζόμενης ίσης προς τήν ύπό τών τελωνεια¬ 
κών υπαλλήλων καταβαλλομένην τοιαύτην. 

3. Τά καταβαλλόμενα δώρα έπί ταίς έορταϊς τών Χριστου¬ 
γέννων καί Πάσχα ώς καί το έπίδομα άδειας τών υπαλλή¬ 
λων δεν ύπόκεινται εις τήν περί ής ή περίπτωσις α' τή,ς πα- 
οαγοάφου I τοϋ παρόντος άρθρου, κράτησιν». 

Άρθρου 2. 

Τά εδάφια γ' καί δ' τής παραγράφου 1 τοϋ άρθρου 5 τοΰ 
Χ.Λ. 95/1973 αντικαθίστανται ώς ακολούθως: 

«γ. Έάν άπολυθή λόγω σωματικής ή διανοητικής άνικα- 
νότητος, μή όφειλομένης εις τήν υπηρεσίαν, βεβαιουμένης δέ 
κατά τάς έκά.τ-οτε ίοχυούσας διατάξεις διά τοϋτ Δημοσίους 
υπαλλήλους καί έ'χη συμπληρώσει δεκαετή τουλάχιστον συν- 
τάξ·μον υπηρεσίαν. 

δ. Καν άπολυθή λόγοι ορίου ηλικίας ή άπομακρυνθή οπωσ¬ 
δήποτε τής υπηρεσίας μετά τήν συμπλήρωσιν τριακονταπεν- 
ταετοϋς υπηρεσίας καί έ'χη εις έκατέραν τών περιπτώσεων 
δεκαπενταετήι συντάξιμον υπηρεσίαν». 

Άρθρον 3. 

Το άρθρον 6 τοϋ Χ Τ .Δ. 95/1973 αντικαθίσταται ώς ά/Ο¬ 
λο ύθιος : 

«Άρθρον 6. 

Π οσά συντάξεων. 

1. Δι' αποφάσεων τοϋ 'Τπουργοϋ Κοινωνικών Υπηρεσιών 
έκδιδομένων μετά γνώμην τοϋ Διοικητικοϋ Συμβουλίου έκα¬ 
στου Ταμείου Αρωγής καί δημοσιευόμενων διά τής Εφημε¬ 
ρίδες τής Κυβερ»ήσεως. ορίζεται τό ύψος τής παρεχόμενης 
συντάξεως εις τούς έξερχομένους τής υπηρεσίας μετά τήν 
δημοσίευσιν τοϋ παρόντος έπί τή βάσει τών έκάστοτε τακτι¬ 
κών αποδοχών αϊτινες αντιστοιχούν εις τον βαθμόν εξόδου 
έκ τής υπηρεσίας των καί τοΰ χρόνου άσφαλίσεως αυτών. 

2. Ώς τακτικαί άποδοχα! διά τήν έφαρμογήν τοϋ παρόντος 
νοούνται ό έκάστοτε βασικός μισθός καί τά έκάστοτε επιδό¬ 
ματα τριετιών καί πολυετίας. κατ’ άνώτατον δέ δριον. έν συν- 
όλω, μέχρι τοΰ έκάστοτε βασικού μισθού Πολιτικού υπαλ¬ 
λήλου -έπί βαθμώ 1ω προσηυξημένου κατά είκοσι τοίς εκα¬ 
τόν (20%). 

3. Ώς χρόνος άσφαλίσεως διά τόν καθορισμόν τοΰ ποσού 
τής συντάξεως, νοείται ό τοιοϋτος τής πραγματικής άσφαλί¬ 
σεως, δι’ δν κατεβλήθησαν άσφαλιστικαί εΐσφοραί ώς καί ό 
αναγνωριστείς ώς συντάξιμος καί έξαγορασθείς χρόνος προ¬ 
ϋπηρεσίας. ’Πφ’ όσον κατά τον υπολογισμόν τοϋ χρόνου άσφα- 

λίσεως προκύπτει ΰ—ό/,ο;—ον έξ · 6) μηνών καί πλέον, τούτο 
θεωρείται ώς πλήρες έ’τος. άλλως παραλείπεται. 

4. Έπφυλασσόμενης τής εφαρμογής των διατάξεων τής 
παρ. 3 τοϋ άρθρου 9 δ χρόνος, περί ού ή προηγούμενη παρά¬ 
γραφος, ϊι’ δν δέν κατεβλήθησαν άσφαλιστικαί εισφορά! ή 
τά διά την εξαγοράν ποτά, δεν λογίζεται ώς συντάξιιμος. 

5. Εις περίπτωσιν ουσιώδους μεταβολής τής οικονομικής 
καταστάσεως των Ταμείων Αρωγής, διαπιστουμένης ύπό τοϋ 
Διοικητικού Συμβουλίου αυτών, επιτρέπεται, δι’ όμοιων Υ¬ 
πουργικών Αποφάσεων, ή αύξομείωσις τών συντάξεων. 

6. Ή άνωτάτη εις ποιτοστόν επί τών αποδοχών σύνταξις 
έκ τού Ταμείου Αρωγής, περί ών ό παρών νόμος, παρέχεται 
μετά τριακονταπενταετή χρόνον άσφαλίσεως». 

Άρίθρον 4. 

Το άρθρον 7 τοϋ Ν.Δ. 95/1973 αντικαθίσταται ώς ακο¬ 
λούθως: 

((’Άρθρον 7. 

Επιστροφή Εισφορών. 

1. Ήσφαλισμένοι τών Ταμείων Αρωγής εξερχόμενοι τής 
υπηρεσίας, δι’ οιονδήποτε λόγον, καί μή συμπληροΰντες τάς 
άπαιτουμένας προϋποθέσεις λήψεως συντάξεως, δικαιούνται 
όπως αιτήσωνται την επιστροφήν τών καταδληθεισών εισφο¬ 
ρών αυτών άτόκως, ώς ακολούθως: 

α. Οί μή συμπληρώσαντες πενταετή άσφάλισιν τό 50% τών 
εισφορών. 

[ί>, Οί συμπληρώσαντες χρόνον άσφαλίσεως άνω τών πέντε 
ετών καί μέχρι 10 έτη τό 75% τών εισφορών. 

γ. Οί συμπληρώσαντες χρόνον άσφαλίσεως άνω τών δέκα 
ετών τό 100% τών εισφορών. 

2. Τής, κατά τήν προηγουμένην παράγραφον, έπιστροφής 
εισφορών δικαιούνται, τή αιτήσει των, καί οι ήσφαλισμένοι 
τών Ταμείων Αρωγής οι διακόψαντες ή διακόπτοντες τήν 
παρ’ αΰτοΐς άσφάλισίν των, λόγω διορισμού ή μετατάξεώς 
των εις έτέραν δημοσίαν υπηρεσίαν, δι’ ήν δεν ασφαλίζονται 
εις Ταμείον Αρωγής καί έφ’ οσον κατά τήν διακοπήν, δεν 
συμπληρώνουν τάς ύπό τού παρόντος Ν. Δ/τος προϋποθέσεις, 
διά τήν. κατά τήν έκ τής δημοσίας υπηρεσίας έξοδόν των. 
κτήσιν δικαιώματος προς λήψιν συντάξεως. 

3. Τής έπιστροφής τών αυτών ώς άνω ποσών εισφορών 
ώσαύτως δικαιούνται, τή αιτήσει των, καί τά κατά τό άρθρον 
8 μέλη οικογένειας θανόντος ήσφαλισμένου, έφ’ όσον δεν δι¬ 
καιούνται συντάξεως». 

Άρθρον 5. 

1. Ή παράγραφος 1 τοϋ άρθρου 8 τοϋ Ν Δ. 95/1973 αντι¬ 
καθίσταται ώς ακολούθως: 

«1. ’Εν περιπτώσει θανάτου συνταξιούχου ή ήσφαλισμένου. 
εχοντος συμπληρώσει δεκαετή τουλάχιστον συντάξιμον υπη¬ 
ρεσίαν ή έν περιπτώσει θανάτου αυτών συνεχεία τραύματος 
ή νοσήματος, προελθόντος προδήλως καί άναμφισβητήτως έξ 
αιτίας τής υπηρεσίας άνεξαρτήτως δέ χρόνου άσφαλίσεως τοϋ 
θανόντος, δικαιούνται συντάξεως τά κατά τήν έπομένην παρά¬ 
γραφον μέλη τής οικογένειας αύτοϋ». 

2. Έν τέλει τής παραγρ. 3 τού άρθρου 8 τού Ν.Δ. 95/ 
1973 προστίθεται έδάφιον δ' έ'χον ώς ,ακολούθως: 

«δ. Εις τέκνον ή τέκνα ορφανά έξ ένός τών γονέων, έ'χον- 
τος δικαίωμα συντάξεως έξ ιδίας υπηρεσίας, τό 50% κατα- 
νεμόμενον κατ’ ίσομοιρίαν μεταξύ τών δικαιούχων τέκνων». 

’Άρθρον 6. 

Τό άρθρον 9 τού Ν.Δ. 95/1973 άντικαθίσταται ώς ακο¬ 
λούθως : 

«’Άρθρον 9. 

Άναγνώρισις προϋπηρεσίας. 

Ι.α. Παρ’ έκαστου έκ τών Ταμείων Αρωγής αναγνωρί¬ 
ζεται ώς συντάξιμος ή παρά τφ Δημοσίω ή έτέρφ Νομικφ 


προσωπω Δημοσίου Δικαίου προϋπηρεσία, ή, κατά τάς δια¬ 
τάξεις τάς διεπούσας τό Δημόσιον ή, συντρεχούσης περιπτώ- 
σεως. τοϋ ΤΑΚΕ, άναγνωριζομένη ώς τοιαύτη, άποδεικνύε- 
ται δέ αυτή μόνον έξ έπισήμων πιστοποιητικών τών υπηρε¬ 
σιών, παρ’ αίς έπραγματοποιήθη ή σχετική άπασχόλησις, καί 
έφ’ οσον αυτή δεν έλήφθη ΰπ’ όψιν διά τήν άπονομήν συντά¬ 
ξεως ύπό έτέρου φορέως επικουρικής άσφαλίσεως έξαιρέτε: 
τοϋ Μ.Τ.Π.Τ. καί τοϋ Ταμείου Νομικών, διά τούς μή ύχα- 
γομένους εϊς τήν άσφάλισιν τοϋ Μ.Τ.Π.Τ. 

β. Ή άναγνώρισις ένεργείται, δι’ άποφάσεως τοϋ Διοικη¬ 
τικού Συμβουλίου τού οικείου Ταμείου Αρωγής, τή αιτήσει 
τοϋ ήσφαλισμένου, ύποβαλλομένης έντός ανατρεπτικής προ¬ 
θεσμίας ένός έτους από τής υπαγωγής του εις τήν άσφάλι- 
σιν, ή, προκειμένου περί τών ήδη ήσφαλισμένων, μέχρι τής 
31ης Δεκεμβρίου 1976. 

γ. ’Εν περιπτώσει θανάτου τοϋ ήσφαλισμένου, προ τής λή- 
ξεως τής κατά τό προηγούμενου έδάφιον προθεσμίας, τήν 
περί άναγνωρίσεως αίτησιν δύνανται νά υποβάλουν τά μέλη 
τής οικογένειας αύτοϋ, έντός τοϋ έτους άπό τού θανάτου τοϋ 
ήσφαλισμένου. 

δ. Ή άναγνωριζομένη προϋπηρεσία έν ούδεμιά περιπτώσει 
δυναται να ύπερβή τά 15 ετη, έκτος έάν δεν έπαιρική αυτή 
διά τήν συμπλήρωσήν τών έλαχίστων προϋποθέσεων διά τήν 
άι-όληψιν συντάξεως, ότε ό ήσςαλισμένος ό ένατοί!, έκ τής 
προϋπηρεσίας αύτοϋ, ν’ αναγνώριση χρόνον καί πίλέον τών 
1 5 ετών, μέχρι συμπληρώσεως τών έλαχίστων τούτων προϋπο¬ 
θέσεων. 

2. α. Ή έξαγορά τού άναγνωρ (ζεμένου χρόνου ένεργείτα. 
διά παραικρατήσεως καθ έίκαιστον μήνα έκ τών· τακτικών απο¬ 
δοχών τού ήσφαλισμένου προσθέτου ειδικής εισφοράς ίσης 
προς το ήμισυ τής έκάστοτε τακτικής μηνιαίας εισφοράς 1 του. 
Ή πρόσθετος εισφορά καταβάλλεται Ιέπί αριθμόν μηνών ίσον 
προς τον τοιοΰτον τοϋ άναγνωρισθέντος χρόνου. 

(δ. Ή παρακράτησις τής προσθέτου εΐδιικής εισφοράς ένεο- 
γείται ύποχρεωτικώς έκ τών αποδοχών τού ήσφαλισμένου τής 
παρ’ ή υπηρετεί Υπηρεσίας τοϋ Δημοσίου ή Ν.Π.Δ.Δ. καί 
αποδίδεται εις τό Ταμείον μετά τών τακτικών εισφορών, άρ- 
χεται δέ άπό τοϋ μεθεπομένου τής κοινοποιίήσεως τής περί 
άναγνωρίσεως άποφάσεως μηνός. 

3. Εις περίπτωσιν υποβολής αίτήσεως προς συινταξιαδό- 
τησιν προ τής ολοσχερούς, κατά τ’ ανωτέρω, εξαγοράς τού· 
άναγνωρισθέντος χρόνου ό μή έξαγορασθείς χρόνος, λαμβά- 
νεται ΰπ’ οψιν ώς συντάξιμος. έπ:ί τή καταβολή πιοισοιϋ ίσου 
προς τό γινόμενον τό προικιϋπτον έκ τοϋ πολλαπλασιασμού τού 
ποσού τής προσθέτου ειδικής εισφοράς τού τελευταίου μηνός 
άσφαλίσεως έπί τόν αριθμόν τών υπολοίπων προς άναγνώρισιν 
μηνών. 

Εις πάσαν περίπτωσιν συνταξιοδοτήσεως καταβάλλεται έφ’ 
άπαξ τό εν τέταρτον (1/4) τής οφειλής έκ τής εξαγοράς, 
τό δέ υπόλοιπον παρακρατείται έκ τής συντάξεως εις μη¬ 
νιαίας δόσεις, μέχρις ολοσχερούς έξοφλήσεως τής οφειλής, 
έκάστη τών όποιων ορίζεται ίση πρός τήν διαφοράν μ,εταξύ τής 
συντάξεως τής προκυπτούσης έπί τή βάσει τού συνολικοί· συν¬ 
ταξίμου χρόνου καί τής τοιαύτης τής προκυπτούσης βάσει 
τοϋ χρόνου δι’ όν κατεβλήθησαν ασφαλιστικοί εισφορά!, μέχρι 
τής έκιδόσεως τής περί απονομής τής συντάξεως άποφάσεως 
τοιϋ Δ.Σ. τού οικείου Ταμείου Αρωγής. Έν ούδεμιά, πάντως, 
περιπτώσει τό ποσόν τής. κατά τ’ ανωτέρω, μηνιαίας δάσεως 
δύναται νά είναι άνώτερον τοϋ 1/3 ούδέ κατώτερον τού 1/6 
τής συντάξεως τής προκυπτούσης έπί τή βιάσει τοϋ συνολικοί 
συνταξίμου χρόνου. Έν περιπτώσει έξοφλήσεως ολοκλήρου 
τού ποσού τής εξαγοράς έφ’ άπαξ 'ϋπό τοιϋ ενδιαφερομένου 
παρέχεται υπέρ αύτοϋ έκπτωσις 10%. 

Κατά τήν πρώτην εφαρμογήν τοϋ παρόντος και έπί μίαν 
τριετίαν άπό τής δημοσιεΰσεως τού παρόντος, εις περίπτωσιν 
συνταξιοδοτήσεως καταβάλλεται έφ άπαξ τό έν πέμ,πτον 
(1/5) τής οφειλής έκ τής εξαγοράς, εφαρμοζόμενων κατά 

τά λοιπά τών διατάξεων των προηγουμένων εδαφίων τής πα- 
ρούσης παραγράφου. 

4. Αί διατάξεις τοϋ παρόντος άρθρου εφαρμόζονται καί 
έπί των ησφαλισμένων, οίτινες είχαν υποβάλει τάς ιπερί άνα¬ 
γνωρίσεως προϋπηρεσίας αιτήσεις των μέχρι τής ένάιρξεως 
ισχύος τού παρόντος. "Καν έξεδόθησαν άποφάτεις τοϋ Δ.Σ. 
τού οικείου Ταμείου Αρωγής αϋται ισχύουν μόνον διά τό 
μέχρι τής ισχύος τοϋ παρόντος Ν.Δ. έξαγοριασθέν τμήμα τοϋ 
άναγνωρισθέντος χρόνου. Διά τό μη έξαγοραισθέν τμήμαι τοϋ 
άναγνωρισθένιτυς χρόνου εφαρμόζονται αί λοιπά! διατάξεις 
τοϋ παρόντος. ’Εν περίιπτώσει έξοφλήσεως ολοκλήρου τοϋ 
ποσού τής εξαγοράς έφ’ άπαξ -υπό τοϋ ενδιαφερομένου παρέ¬ 
χεται υπέρ αύτοϋ έκπτωσις 10%». 

’Άρθιροιν 7. 

Ή παράγραφος 4 τοϋ άρθρου 10 τοϋ Ν.Δ. 95/1973 αντι¬ 
καθίσταται ώς ακολούθως: 

κ4. 'Η σύνταξις καταβάλλεται 1 εις έκαστον δικαιούχον δι’ 
επιταγών έπ’ όνόματι αύτοϋ ή εις τΐόν, δυνάμει συμβολαιο- 
γραφιΐκιοΰ έγγραφου, πληρεξούσιον αύτοΰ». 

Άρθρον 8. 

Τό άρθρου 11 τοϋ Ν. Δ/τος 95/1973 αντικαθίσταται ώς 
ακολούθως: 

«’Άρθροιν 14. 

Αναπροσαρμογή συντάξεων. 

1. α. Δι’ αποφάσεων τοϋ Υπουργού Κοινωνικών Υπηρεσιών, 
έκδιιδοίμένω,ν μετά γνώμην τού Διοικητικού Συμβουλίου έκα¬ 
στου Ταμείου Αρωγής καί δημοσιευόμενων διά τής Εφημε¬ 
ρίδας τής Κυβερινήσεως, άναπροσαρμόζοντίαι αί ΰπ’ αυτών 
παρεχόμεναι συντάξεις εις τους συνταξιούχους τους έξελ- 
θόντας τής υπηρεσίας προ τής δημοσιεύσεως τοϋ παρόντος. 

β. Ή αναπροσαρμογή γενήσεται έπί τή βάσει τοϋ καθορι- 
σθηισαμέναυ ποσοστού έπί των έκάστοιτε ίσχυουισών τακτικών 
αποδοχών τοϋ βαθιμοϋ εξόδου «κ τής υπηρεσίας και ταϋ χρό¬ 
νου τής πραγματικής άσφαλίσεως δι·’ ον κατεβλήθησαιν αί 
έκάστοτε ΐσχύουσαι άσφαλιστικα! εισφορά!, προσηυξημένου διά 
τοϋ άιναγνωρισθέντος ή άνιαγνωρισθηΐσαμένου· ώς συνταξίμου 
τοιιούτου, έφ’ όσον αυτός έξηγοράσθη·. 

2. α· Οί συνταξιούχοι δικαιούνται όπως αίτήσωνται την 
άναγνώ'ρισιν καί εξαγοράν τού άναγνωρισθέντος άνευ εξαγο¬ 
ράς χρόνου υπηρεσίας, έπί τή καταβολή εισφοράς 2,5% έπί 
τών κατά τάς παρ. 1 έδάφ. α' καί 2 τού άρθρου 3 αποδο¬ 
χών, υπολογιζόμενης επί τών τακτικών αποδοχών τοϋ βαθμού 
έξόδου εκ τής υπηρεσίας τών ίσχυαυσών κατά τον χρόνον υπο¬ 
βολής τής περί άναγνωρίσεως αϊτήσεως. 

β. Συνταξιούχοι ούτινες δεν έχουν αναγνωρίσει προϋπηρε- 
σίαν ή ή άναγνωρισθείσα καί έξαγορασθείσα ταιαύτη δεν 
έπαρκεΐ διά την συμπλήρωσιν τών προϋποθέσεων προς άπέ- 
ληψιν πλήρους συντάξεως, δόνανται, δι’ αϊτήσεως των υπο¬ 
βαλλόμενης μέχρι τής 31.12.1976, νά αναγνωρίσουν καί 
εξαγοράσουν, κατά τάς διατάξεις τού προηγουμένου εδαφίου, 
χρόνον έκ τής προϋπηρεσίας των μέχρι συμπληρώσεως συνολι¬ 
κού χρόνου άσφαλίσεως τριάκοντα πέντε (35) ετών». 

3. Έίκ τοϋ, κατά τή,ν παρ. 2 τού παρόντος, προκύπτοντος 
ποσού οφειλής έξ εξαγοράς καταβάλλεται ύπό τού συνταξιού¬ 
χου έφ’ άπαξ εν τέταρτον (1/4) τό δε υπόλοιπον παρακρατεί- 
ται έκ τής συντάξεως εις μηνιαίας δόσεις μέχρις ολοσχερούς 
έξοφλήσεως τής οφειλής, έκαστη τών όποιων ορίζεται ίση 
προς την διαφοράν μεταξύ τής συντάξεως τής προκυπτουσης 
έπί τή βάσει τού συνολικού συνταξίμου χρόνου καί τής τοιαύ- 
της τής προκυπτουσης βάσει τού χρόνου δι’ όν κατεβλήθησαν 
ασφαλιστικά! εΐσφοραι, μέχρι τής έκδόσεως τής περί αναπρο¬ 
σαρμογής τής συντάξεως άποφάσεως τοϋ Δ.Σ. τοϋ οικείου 
Ταμείου Αρωγής. ’0ν ούδεμιά, πάντως, περιπτώσει τό πο- 
σόν τής κατά τ’ ανωτέρω· μηνιαίας δόσεως δύναται νά είναι 
ανώτερου τού 1/3 ούδέ κατώτερον τού 1/6 τής καταδαλλσ- 
μένης συντάξεως. 'Εν περιπτώσει έξοφλήσεως ολοκλήρου τοΰ 
ποσού τής εξαγοράς έφ’ άπαξ ύπό τού ενδιαφερομένου παρέ¬ 
χεται υπέρ αύτοΰ έκπτωσις 10%». 


’Άρθρον 9. 

Τριετίαι. 

Αί διατάξεις τοϋ Ν. Δ/τος 279/1974 «περί έπεκτάσεως 
τών διατάξεων τοΰ Ν. Δ/τος 807/1971 «περί συμπληρώσεως 
τών περί προσαυξήσεως επιδόματος ευδόκιμου παραμονής 
(τριετιών) κειμένων διατάξεων» έχουν εφαρμογήν άπό τής 
ισχύος τω.ν καί έπί τών συνταξιούχων τοϋ Δημοσίου καί τών 
Ν-Π.Δ.Δ. τών συνταξιοδοτουμένων έκ τών οργανισμών κοι¬ 
νωνικής άσφαλίσεως δυνάμει τής μεθ’ ής συνδέονται ασφαλι¬ 
στικής σχέσεως. 

’Άρθρον 10. 

Έξαίρεσις Δικαστικών. 

1. Άπό τής ισχύος τοϋ παρόντος δέν υπάγονται εις την 
παρά τώ Ταμείω Αρωγής 'Επαλλήλων τού Υπουργείου Δι¬ 
καιοσύνης άσφάλισιν, οί εφεξής διοριζόμενοι δικαστικοί λει¬ 
τουργοί. 

2. Οί, κατά την δημοσίευσιν τοϋ παρόντος, ήσφαλισμένοι 
τοϋ ανωτέρω Ταμείου έκ τών, κατά την προηγουμένην παρά¬ 
γραφον. προσώπων δύνανται τή αιτήσει των, υποβαλλόμενη 
εντός έξ (6) μηνών άπό τής δημοσιεύσεως τού παρόντος, νά 
έξαιρεθοϋν τής περαιτέρω· υποχρεωτικής άσφαλίσεως παρά 
τφ Ταμείω τούτω. 

3. Καταβληθεΐσαι άσφαλιστικαί εΐσφοραι εις τό Ταμεϊον 
ύπό τών έν παρ. 2 προσώπων, άπό τής υπαγωγής των εις την 
άσφάλισιν τοϋ Ταμείου μέχρι τής έξαιρέσεώς τω·ν έπιστρέ- 
φονται αΰτοίς άτόκως μειωμένα! κατά πασοστόν πεντήκοντα 
έπί τοΐς εκατόν (50%·) έντός ένός έτους άπό τής υποβολής 
τής σχετικής αϊτήσεως. 

’Άρθρον 11. 

Μεταβατικοί διατάξεις. 

1. Τακτικοί εΐσφοραι καί συντάξεις, πέραν τών ύπό τοϋ 
παρόντος προδλεπομένων, καταβληθεΐσαι μέχρι τέλους τοϋ 
επομένου τής δημοσιεύσεως αύτοΰ μηνάς, δέν άναζητοϋνται. 

2. Αποφάσεις περί άναγνωρίσεως καί εξαγοράς προϋπηρε¬ 
σίας ήσφαλισμένων καί συνταξιούχων, έκδοθεΐσαι άπό τής 
ισχύος τοΰ Ν.Δ,. 95/73 μέχρι τής δημοσιεύσεως τοϋ· παρόν¬ 
τος, αναθεωρούνται οίκοθεν ύπό τών Δ·Σ. τών Ταμείων Α¬ 
ρωγής, βάσει τών διατάξεων τοϋ παρόντος, τυχόν δέ κατα- 
βληθεντα έπι πλέον ποσά έπιστρέφονται εις τούς δικαιούχους 
άτόκως. 

3. Κατά την πρώτην εφαρμογήν ταϋ παρόντος, τό Διοικη¬ 
τικόν Συμβούλιου έκάστου Ταμείου Αρωγής ϋποχρεοΰται όπως 
προβή εις τάς ύπό τών διατάξεων τής παρ. 1 τοϋ άρθρου 6 
καί τής παρ. 1 τοϋ άρθρου 11 τοϋ Ν.Δ. 95/1973·, ώς αϋται 
τροποποοιοΰνται διά τοϋ παρόντος, προβλεπομένας ένεργείας 
το βραδύτερου έντός έξ μηνών άπό τής δημοσιεύσεως τοϋ πα¬ 
ρόντος. 

4. Οί άποχωρήσαντες τής υπηρεσίας τοϋ ΑΣΔΥ ϋποχρεω- 
τικώς, λόγω συμπληρώσεως 35ετίας, δικαιούνται, προς ανακα¬ 
θορισμόν», από τής 1ης τοϋ επομένου τής δημοσιεύσεως τοΰ παρόν¬ 
τος νόμου μηνάς, τοϋ μηνιαίου βοηθήματος κατά τά έν άρθρφ 9 
παρ. 1 τοϋ Ν. 2066/52 οριζόμενα, νά συνυπολογίσουν εις τον 
χρόνον υπηρεσίας καί άσφαλίσεως των τόν διανυθέντα εις τό 
Ταμεϊον Αρωγής, εις δ ύ-ήγοντο πρό τοϋ διορισμού των εις 
τά ΑΣΔΥ, καί τόν χρόνον υπηρεσίας των παρά τώ ΑΣΔΥ. 
άποδιοομένων εις το Γαμείον τούτο, τών γενομένων παρά τοϋ 
Ταμείου Αρωγής καί Υγείας Οικονομικών Υπαλλήλων κρα¬ 
τήσεων καί έπιστρεφομένων άπ’ ευθείας ύπό τών ανωτέρω τών 
τυχόν ληφθέντιυν παρ’ αυτών καθαρών ποσών, διά τυχόν γε- 
νομένας προς τούτου* παροχάς πάσης φΰσεως τοϋ Ταμείου 
Αρωγής καί Υγείας Οικονομικών Υπαλλήλων. 

5. Τακτικοί υπάλληλοι μεταταγέντες εις τό 'Υπουργείου 
Προεδρίας Κυβερνήσεως κατά τάς διατάξεις τοϋ Ν.Δ. 4188/ 
1961, δύνανται, τή αιτήσει των, ύποβαλλομένη έντός προθε¬ 
σμίας τριών (3) μηνών άπό τής δημοσιεύσεως τού παρόντος, 
να επιλεξουν τό Ταμεϊον Αρωγής υπαγωγής των, μεταξύ τοϋ 

Ταμείου Αρωγής Υπαλλήλων Υπουργείου Προεδρίας Τνυ- 
βερνήσεως καί Εξωτερικών καί εκείνου τών υπάλληλων τοϋ 
Υπουργείου. έξ οό οϋτοι μετετάγησαν. Αί μέχρις αλλαγής 
τοϋ Ταμείου Αρωγής πάσης φύσεως καταβλη-δείσαι άσφαλι- 
στι/αι εισφορά! παρ' αυτών, μεταφέρονται τή άποφάσει τοϋ 
Δ.Σ. ΤΑΥΥΠΚΕΞ εις το δικαιούχον Ταμεΐον Αρωγής, 
προς άναγνώρισιν τοϋ αντιστοίχου χρόνου υπηρεσίας των. 

6. α. Διά ΓΙ. Λ/τος έτ’ άπας έκδιδομένου προτάσει τών 
Υπουργών Κοινωνικών Υπηρεσιών. Οικονομικών και Μετα¬ 
φορών καί Επικοινωνιών, συνισταται ίδιον Ταμεΐον Αρωγής 
διά το προσωπικόν τής Υπηρεσίας Πολιτικής : Αεροπορίας 
τοϋ "Υπουργείου Μεταοορών και Επικοινωνιών, διεπόμενον 
ύπό τών διαεάςεων τοϋ Ν.Λ. 95/11)73. ώς τοϋτο τροποποιεί¬ 
ται διά τοϋ παρόντος Νόμου. 

ρ. Αιά ΙΤ. Λ των έκδιδομένιον προτάσει τοϋ Υπουργού 
Κοινωνικών Ύπηοεσιών μετά γνώμην τοϋ Δ.Σ. τοϋ Ταν.ειου 
Αρωγής Υπαλλήλων άρμοδιότητος τοϋ Υπουργείου Μετα¬ 
φορών καί Επικοινωνιών. ρυθμίζονται τά τής υπαγωγής εις 
την άσφάλισιν τοϋ νέου Ταμείου τοϋ προσωπικού τής 'Υπηοε- 
σίας Πολιτικής Αεροπορίας, τά τής διακοπής τής υφιστάμε¬ 
νης άσφαλίσεως αυτού έκ τοϋ Ταμείου Αρωγής Υπαλλήλων 
άρμοδιότητος Υπουργείου Μεταφορών καί Επικοινωνιών καί 


τά τής μεταφοράς περιουσιακών στοιχείων έκ τού Ταμείου τού¬ 
του εις τό νέον Ταμεΐον. τά τής όργανώσεως. λειτουργίας, 
διοικήσεως και διαχειρίσεως. ώς καί πάσα άλλη λεπτομέρεια 
διά την εφαρμογήν τοϋ παρόντος. 

“Αρ-δρον 12. 

Ισχύ ς. 

Ή ισχύς τοϋ παρόντος, πλήν τών παραγράφων 1, 2 καί 5 
τοϋ άρθρου 3. τών αρ-δρουν 7. 9. 10 και 11 αυτού. άρχεται 
άπο τής δημοσιεύσεως τοϋ Ν.Δ. 95/1973. 

Ίον Ά-δήναις τή 28 Ίανουαρίου 1970 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΚΟΙΝΩΝΙΚΩΝ ΥΠΗΡΕΣΙΩΝ 

Κ. ΧΡΥΣΑΝΘΟΠΟΥΛΟΣ 

Έϋεωρήϋη και έτέϋη ή μεγάλη τοϋ Κράτους οψραγίς. 

Εν ’Α-δήναις -ή 39 Ιανουάριου 1976 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΤΕΦΑΝΑΚΗΣ 


ΕΚ ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 



